Author: Pajan
Last saved by: agenda0
Company: UV SR

Námestie slobody 1/29, 813 70 Bratislava 1Telefón: (07) 54430029, 54433016, Fax: (07) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
13. júna 2001
K materiálu č. 4091/2001
K bodu č. 5

     

S T A N O V I S K O

k návrhu nariadenia vlády SR , ktorým sa mení a dopĺňa nariadenie vlády SR č. 249/1992 Zb. o platových pomeroch zamestnancov v rozpočtových a v niektorých ďalších organizáciách a orgánoch v znení neskorších predpisov a nariadenie vlády SR č. 250/1992 Zb. o platových pomeroch príslušníkov Zboru požiarnej ochrany SR v znení neskorších predpisov   

I
Návrh nariadenia vlády SR , ktorým sa mení a dopĺňa nariadenie vlády SR č. 249/1992 Zb. o platových pomeroch zamestnancov v rozpočtových a v niektorých ďalších organizáciách a orgánoch v znení neskorších predpisov a nariadenie vlády SR č. 250/1992 Zb. o platových pomeroch príslušníkov Zboru požiarnej ochrany SR v znení neskorších predpisov predkladá na rokovanie vlády SR minister práce sociálnych vecí a rodiny na základe Plánu legislatívnych úloh vlády SR na rok 2001.
                                                                 II.
Účelom navrhovaného nariadenia vlády je upraviť stupnice platových taríf na rok 2001 s účinnosťou od 1. júla 2001, pre pedagogických pracovníkov od 1. septembra 2001.
                                                               III.
Problematika navrhovanej právnej úpravy nepatrí medzi priority aproximácie práva uvedené v článku 70 Európskej dohody o pridružení a právo EU ju priamo neupravuje. Okrajovo sa tejto problematiky dotýka smernica rady č. 75/117/EHS o aplikácii zásady rovnakej odmeny pre mužov a ženy. Táto smernica už bola úplne transponovaná do nového Zákonníka práce, do zákona o štátnej službe ako aj do zákona o verejnej službe.
V súlade s legislatívnymi pravidlami vlády predkladaeľ zhodnotil vo všeobecnej časti dôvodovej správy súlad s právom EU a dohovormi Rady Európy. Sekcia Inštitút pre aproximáciu práva neuplatňuje k navrhovanému materiálu žiadne pripomienky.

Bratislava | 11.06.2001
Vypracoval: | Mgr. Dušan Martinčok
Tel.: |

JUDr. Mária Krošlákovágenerálna riaditeľka